Ritratt: Facebook/JaniceBarbaraGatt  Omm Juan Barbara, iż-żagħżugħ li miet fl-2012 meta kellu 14-il sena għax tilef il-battalja tiegħu kontra l-kanċer, kitbitlu poeżija llum propju f'għeluq sninu. Kieku għadu magħna llum Juan kien jagħlaq 23 sena. Fuq Facebook ommu Janice xerrdet poeżija ddedikata lilu li kitbet hi, kif għamlet ukoll fis-snin mgħoddija. Fiha fissritlu li hu jkun l-ewwel ħsieb tagħha meta tqum u tixgħellu xemgħa. Qalet li minkejja Mejju huwa x-xahar tal-fwejjaħ u l-fjuri, għal familtu dan hu x-xahar "tad-duluri" għax ifakkarhom fit-telfa tagħhom. Fil-poeżija tkompli tgħid li ma tistax tikkonsla, jgħaddu kemm jgħaddu s-snin minn mewtu. Il-poeżija ttemm b'din l-istrofa: Dis-sena int tagħlaq tlieta u għoxrin Imma tmien snin u nofs ilna mifrudin Ħarisna, indukrana minn ħdejn il-Mulej Li jnessina lilek ma jkun ħadd u xejn . Poeżija oħra li ddedikatlu ommu ​"Nitolbok bil-ħrara biex tkellimni f'ħolma" – Omm Juan li miet 5 snin ilu Ara wkoll ​Filmat: Juan…l-ispirazzjoni ta' kanzunetta tal-Winter Moods